राज्य में 1990 से 1998 तक भाजपा की ही सरकार रही लेकिन उसके पास पूर्ण बहुमत नहीं था। दिग्गज नेता भैरोसिंह शेखावत की सलाह के बाद राष्ट्रीय नेतृत्व ने 5 बार सांसद रहीं वसुन्धरा राजे को राजस्थान भाजपा की कमान सौंपी। राजे 2002 में भाजपा की प्रदेश अध्यक्ष बनीं तब कांग्रेस की 153 सीटों के साथ अशोक गहलोत मुख्यमंत्री थे। तब तक प्रदेश की राजनीति में राजे का अधिक दखल नहीं था। जबकि कई वरिष्ठ नेता पार्टी में सक्रिय थे। ऐसे में राजे को कांग्रेस से राजनीतिक लड़ाई तो लडऩी ही थी, अपने ‘घर’ को एकजुट रखते हुए भाजपा को सत्ता में लौटाने की कड़ी चुनौती थी। ऐसे में राजे ने परिवर्तन यात्रा निकालने का सियासी दांव खेला।